Suresh 122 Views
టాటామోటార్స్‌ నికర లాభం రూ.2260 కోట్లు
ముంబై, ఆగస్టు 26: టాటామోటార్స్‌ తొలిత్రైమా సికం నికరలాభాలు 57శాతం దిగజారి 2260 కోట్లకు చేరాయి. బ్రెగ్జిట్‌ అనంతర భయాలు కంపెనీని వెంటాడాయి. బ్రిటిష్‌ విభాగం జాగ్వార్‌ ల్యాండ్‌రోవర్‌పై విదేశీ మారకద్రవ్య ప్రభావం ఎక్కువ చూపించడంతో నికరలాభాలు తగ్గాయి. అంతకుముందు ఇదేకాలంలో కంపెనీ 5254.23 కోట్లు నికరలాభం ఆర్జించిందని కంపెనీ బిఎస్‌ఇకి నివేదిక ఇచ్చింది. నికర విక్రయాలపరంగాచూస్తే పదిశాతం పెరిగి 66,101.27 కోట్లకు చేరాయి. అంతకుముందు ఏడాది 60,093.79 కోట్లుగా ఉన్నాయి. కంపెనీ అధిక పరిమాణాలపరంగాచూస్తే జాగ్వార్‌ ల్యాండ్‌రోవర్‌ బిజినెస్‌ ఎక్కువ ఒత్తిడికి లోనయింది. 2296 కోట్ల విదేశీ కరెన్సీ ప్రభావం ఎక్కువ కనిపించింది. కమోడిటీ డెరివేటివ్స్‌ ప్రతికూల ప్రభావం 167 కోట్లవరకూ ఉంది. జెఎల్‌ ఆర్‌బిజినెస్‌కు సంబంధించి కంపెనీకి స్థానిక మార్కెట్‌లో తక్కువ ప్రోత్సాహకాలున్నాయి. ఇక ఏకీకృత విధానంలో కంపెనీ నికరలాభం మొదటి త్రైమాసికంలో 25.75 కోట్లుగా ఉంది. ఇక వాహ నాల విక్రయాలకు సంబంధించి1,26,839 యూని ట్లు విక్రయించినట్లు వివరించింది. గతఏడాది కంటే ఎనిమిదిశాతం వృద్ధిని నమోదు చేసింది. జెఎల్‌ఆర్‌ పౌండ్లలోచూస్తే 304 మిలియన్‌పౌండ్లు లాభా లు ఆర్జించింది. 38.21శాతం తగ్గింది. ఇక రాబడులపరంగాచూస్తే బ్రిటిష్‌ కరెన్సీలో 5002మిలియన్‌ పౌండ్లనుంచి 45461 పౌండ్ల కు పెరిగింది. నిర్వహణ పనితీరు చూస్తే ఎక్కు వ విదేశీ మారకద్రవ్య ప్రభావమే 207మిలి యన్‌ పౌండ్లవరకూ ఉంది. జెఎల్‌ఆర్‌ టోకు పరంగాచూస్తే 1,20,776 యూనిట్లకు చేరింది. చైనా జాయింట్‌వెంచర్‌ హోల్‌సేల్స్‌ ఈత్రైమాసి కంలో 13,557 యూనిట్లుగా ఉన్నాయి. టాటామోటార్స్‌ షేర్లు 514.70 రూపాయలుగా నిలిచింది. బిఎస్‌ఇలో 4.24 శాతంపెరిగింది